《鸟窠》
宋代·董嗣杲

松顶巢成亦甚危，元和禅此太和归。
比丘随处心传异，刺史游山礼谒稀。
铭志土侵无几字，塔亭雨坏有孤扉。
一空四十年间梦，定业门前鹊自飞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。